Document ID: /roh_data/filtered/fineweb-2-filterrobots_roh.jsonl.gz/57372

En il chantun Basilea-Citad pon apotecas tschernidas vender cannabis per il diever nun-medicinal a stgars 400 persunas che sa participeschan al project. A partir da la fin da stad duain quellas persunas pudair cumprar differents products sco flurs da cannabis sientadas e haschisch.
Participads a l'emprova da pilot èn l'universitad Basilea, las clinicas psichiatricas universitaras ed il departament da sanadad Basilea-Citad. Quest project duai infurmar davart il consum da cannabis en Svizra e co quel duai vegnir regulà en il futur.
En Svizra èsi mumentan scumandà d'importar, cultivar, producir, u vender cannabis.